“ব্রিটিশরা দেখুক ‘কেশরী চ্যাপ্টার ২’ ভুল বুঝতে পারবে”,কেন বললেন অক্ষয়!

ওয়েব ডেস্ক: অক্ষয় কুমারের ‘কেশরী চ্যাপ্টার ২: দ্য স্টোরি অফ জালিয়ানওয়ালাবাগ’ ছবিতে অভিনেতা সি শঙ্করণ নায়ারের চরিত্রে পর্দায় উপস্থিত হয়েছেন। যিনি ১৯১৯ সালের জালিয়ানওয়ালাবাগ হত্যাকাণ্ডের (Jallianwala Bagh massacre) পর জেনারেল ডায়ার(Reginald Dyer) এবং ব্রিটিশ রাজের বিরুদ্ধে আইনি লড়াই লড়েছিলেন। এই ছবিতে উঠে এসেছে জালিয়ানওয়ালাবাগের নিশংস হত্যাকাণ্ড এবং ব্রিটিশদের বিরুদ্ধে শঙ্করণ নায়ার(Akshay plays C Sankaran Nair) এর লড়াই। অর্থাৎ পর্দায় অক্ষয় কুমারের লড়াই।
ছবি নিয়ে সাংবাদিকদের সঙ্গে কথা বলার সময় আক্কি বলেছেন যে তিনি চান ব্রিটিশ সরকার এবং রাজা চার্লস ‘কেশরী চ্যাপ্টার ২'(Kesari 2) ছবিটি দেখুন তাহলে নিজেদের ভুল তারা বুঝতে পারবেন।

আরও পড়ুন:হৃতিকের ‘ক্রিশ ৪’ এ কি ‘মার্কিন জামাই’ এর গান থাকবে!

মর্মান্তিক ঘটনার কথা স্মরণ করে অক্ষয় বলেছেন যে আমার দাদা অর্থাৎ দাদু পুরো জালিয়ানওয়ালাবাগের ঘটনার সাক্ষী ছিলেন। তিনি আমার বাবাকে এই ঘটনা সম্পর্কে বলেছিলেন। পরে আমি আমার বাবার কাছ থেকে তা জানতে পারি। এই ছবিটি আমার হৃদয়ের খুব কাছের। ঘটনাগুলোর কথা আমার মনে ভীষণভাবে গেঁথে আছে। সব সময় ইতিহাস যা আমাদের জানা দরকার তা বলে না। অক্ষয় কুমার আরো বলেন আমি অনুরোধ করছি ব্রিটিশরা এই ছবি দেখুক এবং দুঃখ প্রকাশ করুক। স্বাভাবিকভাবেই ভুল স্বীকারের কথা ওদের মুখ থেকে বেরিয়ে আসবে।
প্রসঙ্গত চলতি মাসের শুরুতে ‘কেশরী চ্যাপ্টার ২’ এ ট্রেলার প্রকাশিত হয়েছে। যেখানে এই হত্যাকাণ্ডের ভয়াবহ দৃশ্য প্রতিফলিত হয়েছে। ট্রেলারে দেখা যায় আইনজীবী শঙ্করণ নায়ারের ভূমিকায় আদালতে দাঁড়িয়ে জেনারেল ডায়ার কে প্রশ্নবাণৈ জর্জরিত করছেন অক্ষয়। ছবিতে অনন্যা পান্ডে এবং আর মাধবানকেও দেখা যাবে।